Vahendaja

Vahendaja (või vahemees) on isik, kes tegutseb ühenduslülina, korraldades tegevust  osapoolte vahel, kes ei ole tahtelised või võimelised omavahel otseselt kohtuma.https://dictionary.cambridge.org/dictionary/english/intermediary

Diplomaatia
Diplomaatias ja rahvusvahelistes suhetes edastab vahendaja teateid direktorite omavahelises vaidluses, lubades ära hoida otsese kontakti direktorite vahel. Kui kaks osapoolt on geograafiliselt üksteisest kaugel, nimetatakse seda protsessi süstikdiplomaatiaks.

Õigus
Õiguses võivad vahendajad hõlbustada kaitset vajava tunnistaja, kostja ja kohtutöötajate vahel teabe vahetust, hankimaks väärtuslikke asitõendeid ja veendumaks, et kõik osapooled saaksid õiglase kohtumõistmise.

Kaubandus
Vahendaja tegutseb tarnija poolt tarbijale pakutavate kaupade või teenuste kanalina. Tavaliselt pakub vahendaja tehingule mingit lisaväärtust, mis ei pruugi olla otsese kauplemise juures võimalik. Üldiselt leiab see kasutust kindlustus- ja finantsteenuste sektoris, kus näiteks hüpoteegimaaklerid, kindlustusmaaklerid ja finantsnõustajad pakuvad vahendusteenuseid selliste finantstoodete tarnimisel, nagu hüpoteeklaenud, kindlustus ja investeerimistooted.

Börsimaakler
Börsimaakler, kes ise börsil müüdavat kaupa ei tooda ega oma, on turul vahendaja, kes teeb ostu- ja müügitehinguid oma klientide nimel.http://ametid.rajaleidja.ee/Borsimaakler

Kinnisvaramaakler
Kinnisvaramaaklerid on spetsialistid, kes vahendavad kokkulepitud tasu eest kliendile kinnisvara ostu-, müügi- ja üüritehinguid ning annavad kinnisvaranõu.http://ametid.rajaleidja.ee/Kinnisvaramaakler

Bartertehing (vahetustehing)
Bartertehingus on vahendajaks isik või grupp, kes hoiab väärisesemeid kaubaringluses nii kaua, kuni nende järgi on vajadus ning kuni barterpartneritel või teistel osapooltel on ruumi nende hoiustamiseks või muude tingimuste täitmiseks. Laiemas tähenduses võib see vahendaja olla isik või organisatsioon, kes hõlbustab kahe poole vahelist lepingut.Bailey, J. P., & Bakos, J. Y. (1997). An Exploratory Study of the Emerging Role of Electronic Intermediariations and Policy, International Journal of Electronic Commerce, lk 7-20. Kasutatud 05.03.2019.

Liigid
Vahendajaid võib liigitada kaubandusvahendajateks või arvepidamise vahendajateks. On analüüsitud mitmeid uuringuid ja sellega identifitseeritud elektrooniliste vahendajate neli rolli: teabe kogumine, usalduse andmine, hõlbustamine ja sobitamine.

Viited

Kategooria:Diplomaatia
Kategooria:Õigusteadus
Kategooria:Inimesed
Kategooria:Majandus